2. 2. budgetopfølgning 2023 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til 2. budgetopfølgning 2023 – herunder forslag 
til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet for 2023.
Budgetopfølgningen indeholder også en særskilt opgørelse over Favrskov Kommunes overholdelse af det 
oprindelige budget til serviceudgifter. Hvis kommunerne samlet set ikke overholder det oprindelige budget 
til serviceudgifter, skal kommunerne ifølge statens sanktionslovgivning betale en del af bloktilskuddet 
tilbage.
Budgetopfølgningen afsluttes med en samlet oversigt, der viser det forventede regnskabsresultat for 2023.
VURDERING
2. budgetopfølgning 2023 indeholder en vurdering af følgende fem områder:
Områder der ikke giver anledning til forslag om tillægsbevillinger, men som følges tæt pga. udviklingen 
på området (observationsområder)
Forslag til tillægsbevillinger og budgetomplaceringer
Forbrug af opsparede overskud på områder med overførselsadgang (vurdering fra 1. budgetopfølgning 
2023)
Opgørelse af de samlede serviceudgifter
Status på anlægsforbruget i 2023.
Observationsområder
Under observationsområderne gives en status på det specialiserede socialområde samt andre områder, 
hvor det på nuværende tidspunkt vurderes, at der kan være mer- eller mindreudgifter i forhold til budgettet.
På området for sårbare børn og unge forventes mindreudgifter / merindtægter på 1,5 mio. kr. i 2023. På 
serviceudgifterne forventes budgetoverholdelse. Der forventes færre anbringelser særligt i plejefamilier. De 
færre anbringelser modsvares dog af en stigning i den gennemsnitlige udgift pr. anbringelse. Dette fører til 
forventede merindtægter fra den statslige refusionsordning i særligt dyre enkeltsager på 2,4 mio. kr. 
Udgifterne til tabt arbejdsfortjeneste viser fortsat en stigning, og der forventes merudgifter i 2023 på 900.000 
kr.
På socialområdet forventes merudgifter på 6 mio. kr. ved. 2. budgetopfølgning 2023. De samlede 
forventede merudgifter på 6 mio. kr. består af forventede merudgifter til service på 10,6 mio. kr., hvilket 
skyldes, at der fortsat er flere borgere, der har behov for et botilbud. Merudgifterne modsvares af forventede 
[adresse]: EMN-2023-00144
Dok-ID: 3589676
Sagsbehandler: sve
Byråd
27. september 2023  19:00
merindtægter på 8,6 mio. kr. fra den statslige refusionsordning vedr. særligt dyre enkeltsager. Der forventes 
herudover merudgifter på 4 mio. kr. på overførselsudgifterne som følge af en konteringsændring vedr. STU-
udgifterne, hvor udgifterne er flyttet fra serviceudgifter til overførselsudgifter.
I forhold til 1. budgetopfølgning 2023 er de forventede merudgifter reduceret med 4 mio. kr. i 2023. 
Reduktionen skyldes borgere, der er fraflyttet deres botilbud enten midlertidigt eller tidligere end forventet. 
Herudover er der en række ændringer i borgernes funktionsniveau i både nedadgående og opadgående 
retning samt enkelte dødsfald. Hertil kommer stigende refusionsindtægter vedr. særligt dyre borgere.
På ældreområdets bestillerbudget forventes samlet set mindreudgifter på 5,3 mio. kr. ved 2. 
budgetopfølgning 2023. De forventede mindreudgifter består bl.a. mindreudgifter til borgere i plejeboliger i 
andre kommuner samt færre visiterede timer i hjemmeplejen. 
På den særlige demografimodel på ældreområdet (trappemodellen), som ligger under Økonomiudvalgets 
område, forventes mindreudgifter i 2023 på ca. 3,9 mio. kr.
Samlet set indgår observationsområderne i budgetopfølgningen med forventede mindreudgifter på 4,7 mio. 
kr. i 2023 bestående af merudgifter til service på 1,4 mio. kr. og mindreudgifter til refusion og udgifter til 
overførselsindkomster på i alt 6,1 mio. kr.
Tillægsbevillinger
I 2. budgetopfølgning 2023 foreslås en samlet reduktion af budgettet på 4,1 mio. kr. i 2023.
Budgetopfølgningen indeholder midtvejsreguleringen af tilskud og udligning. Samlet set modtager [adresse] 
Kommune i alt 62,4 mio. kr. yderligere i tilskud og udligning.
I midtvejsreguleringen indgår, at kommunerne kompenseres med i alt 1,7 mia. kr. i 2023 for stigende priser 
og lønninger fra 2022 til 2023 jf. økonomiaftalen for 2024 mellem regeringen og KL. I [adresse] 
svarer det til ca. 14 mio. kr. Det foreslås, at beløbet reserveres til senere udmøntning i budgetterne. Forud 
for udmøntningen skal udviklingen i priser og lønninger på de enkelte områder vurderes.
Herudover kompenseres kommunerne for højere skøn for kommunernes udgifter til indkomstoverførsler 
end det blev forudsat i økonomiaftalen for 2023. Udgifterne forventes at stige med 3,3 mia. kr. på landsplan 
svarende til 27,9 mio. kr. i [adresse]. Dette beløb reserveres ligeledes i udgiftsbudgettet og vil blive vurderet 
i 3. budgetopfølgning 2023. I 2. budgetopfølgning på arbejdsmarkedsområdet kan der ikke konstateres 
tilsvarende merudgifter i forhold til budgettet i [adresse]. Landsskønnet er imidlertid baseret på 
en forventning af om stigende ledighed i 2. halvår 2023, hvilket vil blive vurderet i 3. budgetopfølgning 2023.
Midtvejsreguleringen indeholder kompensation for kommunernes udgifter til Covid-19 samt ukrainske 
flygtninge i 2022. [adresse] modtager 11,8 mio. kr., der tilføres kassebeholdningen, idet udgiften 
er afholdt i 2022.
Vedrørende udgifterne i 2023 til ukrainske flygtninge har Favrskov Kommune modtaget 7,5 mio. kr. I 2. 
budgetopfølgning er der foretaget en vurdering af de forventede udgifter i [adresse] i 2023. 
Udgifterne vedrører primært udgifter til ophold, dagtilbud, folkeskole mv. Den foreløbige vurdering er, at 
udgifterne til ukrainske flygtninge ligger i omegnen af 10 mio. kr. i 2023. Det foreslås derfor, at der afsættes 
en pulje på 10 mio. kr. i 2023 hertil. Udmøntningen af puljen fremlægges politisk i forbindelse med 3. 
budgetopfølgning samt regnskabsaflæggelsen.
I budgetopfølgningen foreslås det, at der gives en tillægsbevilling på 2,3 mio. kr. til forventede merudgifter 
til vintertjeneste.
Ligeledes foreslås, at der gives tillægsbevilling på 1,8 mio. kr. til merudgifter som følge af en lavere 
udnyttelsesgrad i dagplejen end budgetteret.
Serviceudgifter
Byrådet har tidligere givet tillægsbevillinger til serviceudgifter i 2023 på ialt 3,6 mio. kr. Det foreslås i 2. 
budgetopfølgning 2023, at der gives tillægsbevilling til serviceudgifter på i alt 30,3 mio. kr. Hertil kommer 
forventede merudgifter på observationsområderne på 1,4 mio. kr. vedr. serviceudgifterne.
På de områder, hvor der overføres overskud og underskud mellem årene, forventer Job og Økonomi, at 
der anvendes i alt 25 mio. kr. i 2023 af de opsparede overskud. I budgettet for 2023 er der afsat en 
budgetramme på 25,4 mio. kr. til forbrug af opsparede overskud. Forbrug af opsparede overskud påvirker 
dermed Favrskov Kommunes samlede serviceudgifter med forventede mindreudgifter på 0,4 mio. kr. i 
forhold til budgettet.
De samlede forventede merudgifter til service udgør dermed 34,9 mio. kr. i 2023.
Som følge af midtvejsreguleringen er Favrskov Kommunes serviceramme forøget med 23,2 mio. kr. i 2023.
Jf. nedenstående tabel forventes i 2. budgetopfølgning 2023 et merforbrug i forhold til servicerammen på 
11,7 mio. kr. 
Som følge af det forventede merforbrug på serviceudgifterne vil direktionen bede de budgetansvarlige 
ledere om at reducere forbruget af opsparede overskud i 2023.
Vurdering af serviceudgifter i 2023
+ = merudgift
- = mindreudgift
Mio. kr.
Afgivne tillægsbevillinger i 2023 (inden 2. budgetopfølgning)
3,6
Observationsområder i 2. budgetopfølgning (udover tillægsbevillinger)
1,4
Forslag til udvidelse af budgettet til serviceudgifter i 2. budgetopfølgning 
2023
30,3
Forventet mindreforbrug af opsparede overskud (decentraliseringsaftaler 
mv.) i forhold til den budgetterede ramme
-0,4
Forventet merforbrug på serviceudgifter i alt
34,9
Forventet løft af servicerammen – midtvejsregulering 2023
23,2
Forventet merforbrug på serviceudgifter i alt
11,7
Budgetopfølgningen indeholder endvidere enkelte budgetneutrale omplaceringer.
Anlæg
Det oprindelige anlægsbudget i 2023 udgør 109,9 mio. kr. på det skattefinansierede område. 
Der er overført rådighedsbeløb på i alt 180,6 mio. kr. fra tidligere år til færdiggørelse af allerede igangsatte 
anlægsprojekter. Der er herudover givet tillæg til rådighedsbeløb på 3,7 mio. kr. Det samlede korrigerede 
anlægsbudget i 2023 på det skattefinansierede område (ekskl. jordforsyning og ældreboliger) udgør 
dermed 294,2 mio. kr.
Der forventes et forbrug i 2023 på anlægsprojekterne på det skattefinansierede område på ca. 155 mio. kr. 
Såfremt det forventede forbrug realiseres, vil der være et merforbrug på anlægsprojekterne på ca. 45 mio. 
kr. i forhold til det oprindelige budget for 2023, hvilket kan finansieres af overførte rådighedsbeløb og 
tillægsbevillinger.
I budgetopfølgningen gives ligeledes en status på jordforsyningsområdet.
ØKONOMI
I vedlagte notat til budgetopfølgningen fremgår forslaget til tillægsbevillinger øverst i beskrivelsen af hvert 
fagudvalg.
De bevillingsmæssige konsekvenser på driften (eksklusiv budgetneutrale omplaceringer) fremgår af 
nedenstående tabel.
Udvalg (1.000 kr.)
2023
2024-27
Økonomiudvalget
-36.147
0
Teknik- og Miljøudvalget
2.300
0
Børne- og Skoleudvalget
1.800
0
Arbejdsmarkedsudvalget
27.900
0
I alt
-4.147
0
Note: Minus angiver mindreforbrug, som tilføres kassebeholdningen.
INDSTILLING
Direktøren for Job og Økonomi indstiller til Byrådet:
1.
At der inden for Økonomiudvalgets område gives en tillægsbevilling på [adresse] kr., som tilføres 
kassebeholdningen.
2.
At der inden for Teknik- og Miljøudvalgets område gives en tillægsbevilling på 2.300.000 kr., som 
finansieres af kassebeholdningen.
3.
At der inden for Børne- og Skoleudvalgets område gives en tillægsbevilling på 1.800.000 kr., som 
finansieres af kassebeholdningen.
4.
At der inden for Arbejdsmarkedsudvalgets område gives en tillægsbevilling på 27.900.000 kr., som 
finansieres af kassebeholdningen.
5.
At budgetomplaceringerne godkendes.
BESLUTNING
Børne- og Skoleudvalget, 5. september 2023:
Fraværende: Ingen
Ad 3. og 5. Indstilles godkendt.
Social- og Sundhedsudvalget, 5. september 2023:
Fraværende: Ingen
Ad 5. Indstilles godkendt.
Arbejdsmarkedsudvalget, 6. september 2023:
Fraværende: Ingen
Ad 4. Indstilles godkendt.
Teknik- og Miljøudvalget, 6. september 2023:
Fraværende: Ingen
Ad 2. og 5. Indstilles godkendt.
Plan- og Landdistriktsudvalget, 7. september 2023:
Fraværende: Ingen
Taget til efterretning.
Kultur- og Fritidsudvalget, 14. september 2023:
Fraværende: Ingen
Taget til efterretning.
Økonomiudvalget, 19. september 2023:
Fraværende: Ingen
Indstilles godkendt.
Byrådet, 26. september 2023:
Fraværende: Conny Schultz, Martin Mathiasen
Godkendt.
Bilag
1.
2. budgetopfølgning 2023 - notat (3588151)
